Byrettens kendelse i sag om fortsat varetægtsfængsling ændres, således at sigtede bør forblive varetægtsfængslet
Ret: Østre Landsret (2. instans)
Faggruppe: Straffesag — Grundlovssag
Sagsemner: Efterforskning og straffeproces;

/

UDSKRIFT
AF

ØSTRE LANDSRETS DOMBOG
____________

K E N D E L S E

Afsagt den 25. januar 2010 af Østre Landsrets 16. afdeling

(landsdommerne A.F. Wehner, Olaf Tingleff og Helle M. Jardorf

(kst.)).

1. afd. kære nr. S-223-10:

Anklagemyndigheden

mod

Sigtede

(CPR nr. (Født 1985))

(advokat Trygve S. Nielsen, besk.)

Den 27. december 2009 blev Sigtede varetægtsfængslet i medfør

af retsplejelovens § 762, stk. 1, nr. 2 og 3, og § 763, stk. 1, nr. 2

som sigtet for overtrædelse af straffelovens § 244, jf. § 247.

Ved Lyngby Rets kendelse af 22. januar 2010 (1-4023/2009),

bestemtes, at den pågæl-dende skulle løslades.

Anklagemyndigheden har kæret denne kendelse med påstand om

fortsat varetægtsfængs-ling i medfør af retsplejelovens § 762,

stk. 1, nr. 2 og 3, og § 763, stk. 1, nr. 2.

Der er tillagt kæremålet opsættende virkning.

Anklagemyndigheden og forsvareren har indgivet kæreskrifter.

Det fremgår af byrettens retsbog, at anklagemyndigheden ikke

fremlagde en skriftlig begæ-ring om fristforlængelse, jf.



/

retsplejelovens § 764, stk. 1, 2. pkt., og at sagens bilagsmateri-



/

- 2 -

ale ikke var fremlagt. Byretten fandt herefter, at

skriftlighedskravet i retsplejelovens § 764, stk. 1, 2. pkt. og

oplysningskravene i retsplejelovens § 764, stk. 1, 3. pkt. var

tilsidesat, og fandt herefter, at grundlaget for fortsat

varetægtsfængsling ikke var til stede.

Det fremgår af fristforlængelsesrapporten af 20. januar 2010, at

politiet anser sagen for færdigefterforsket.   

Af anklagemyndighedens kæreskrift fremgår bl.a.:

”…. da retten efterlyste en skriftlig anmodning, jf.
retsplejelovens § 764, stk. 1, 2. pkt., tilbød mødende
anklager at udarbejde en sådan i løbet af en kort pause i
retsmødet, men dette blev afslået. Det bemærkes
endvidere, at mødende ankla-ger var i besiddelse af rettens
udgave af sagens bilagsmateriale, men ved en
forglemmelse ikke fik udleveret dette til retten, der heller
ikke efterlyste det.

…”

Af forsvarerens kæreskrift fremgår bl.a.:

”…

Endelig bemærker jeg, at fejl ved retsmødet ikke bør
tillades rettet ved en efter-følgende kærebehandling,
situationen modsvarer nærmest grundlovsforhør ef-ter
udløbet af 24 timers fristen.

Jeg må fastholde, at politi og anklagemyndighed i så
alvorligt omfang har igno-rere t lovens direkte opremsede
retssikkerhedskrav, at løsladelse skal ske.”

Landsrettens begrundelse og resultat

Det tiltrædes, at det er en fejl, at anklagemyndigheden ikke som

krævet i retsplejelovens § 764, stk. 1, har sørget for, at der inden

retsmødet forelå en skriftlig anmodning om frist-forlængelse

med angivelse af de fængslingsbetingelser, som



/

anklagemyndigheden påberå-ber samt de faktiske

omstændigheder, hvorpå anmodningen støttes.

Det materiale, som retten og forsvareren ved en fejl ikke var i

besiddelse af ved retsmødets start, var af begrænset omfang og

indeholdt ikke oplysninger, der var i modstrid med de

oplysninger, der forelå inden grundlovsforhøret den 27.

december 2009. Under disse omstændigheder findes

tilsidesættelse af kravene i retsplejelovens § 764, stk. 1, ikke



/

- 3 -

konkret at have haft betydning for forsvareren og retten, idet

disse efter en pause kunne have gjort sig bekendt med materialet,

og herefter betryggende kunne tage stilling til

anklagemyndighedens begæring om fristforlængelse.

Efter sigtedes personlige forhold finder landsretten som fastslået

ved byrettens kendelse af 27. december 2009, stadfæstet ved

Østre Landsrets kendelse af 29. december 2009 samt de

foreliggende oplysninger vedrørende sigtedes forbindelse til

forurettede, at betingelserne for fortsat varetægtsfængsling i

medfør af retsplejelovens § 762, stk. 1, nr. 2 og nr. 3 samt § 763,

stk. 1, nr. 2, er opfyldt, hvorfor

b e s t e m m e s :

Sigtede bør forblive varetægtsfængslet.

Fængslingsfristen fastsættes af byretten.   

(Sign.)